עירום (אמנות)

[ממוזער|alt=Michelangelo's David|''[דוד (מיכלאנג'לו)|דוד* (1504) <br/> "איזו נפש היא כל כך ריקה ועיוורת, שאיננה יכולה להכיר בעובדה שכף הרגל היא אצילית יותר מהנעל, והעור יפה יותר מהבגד שבו הוא לבוש?"<br/>-[[מיכלאנג'לו]]|416x416 פיקסלים]]
ב[[אמנות]], הצגת דמות ב*'עירום** היא מסורת, בעיקר באמנות ב[[העולם המערבי|עולם המערבי]], והשימוש בה נעשה כדי לבטא את האידיאלים של [[יופי]] גברי או נשי, וכן תכונות אנושיות אחרות.

ב[[אמנות יוון העתיקה]] היה זה עיסוק מרכזי, ולאחר תקופה חצי-רדומה במהלך [[ימי הביניים]], חזר העירום למקום מרכזי באמנות המערבית, עם ה[[רנסאנס]]. נעשה שימוש בדמויותיהם של [[ספורטאי]]ם, [[רקדן|רקדנים]], ו[[לוחם|לוחמים]] על מנת להביע חיים ואנרגיה אנושית, כאשר העירום, בתנוחות שונות, מבטא רגשות בסיסיים או מורכבים כגון [[פאתוס]].

[[אמנות מודרנית|אמנים מודרניים]] ממשיכים לחקור נושאים קלאסיים, אבל גם ייצוגים מופשטים יותר, תוך התרחקות מאידיאליזציה של ייצוג אנשים. במשך רוב שנות [[המאה העשרים]], המודרניסטים לא מצאו עניין רב בייצוג היופי האנושי, שכן במקום זאת הם התמקדו בבניית היופי באמצעים פורמליים. בימינו, או בעידן ה[[פוסט-מודרני]], העירום נתפס כפאסה על ידי הרוב, עם זאת תמיד ישנם אמנים שמוצאים השראה בגוף האדם האנושי.

במובן אחד, עירום הוא יצירת [[אמנות יפה]] שהנושא המרכזי שלה הוא גוף האדם הלא-לבוש, היוצר [[סוגה]] של נושא באמנות, באותו אופן כמו נופים ו[[טבע דומם]]. לעיתים קרובות, גם סוגים אחרים של אמנות עושים שימוש בדמויות לא-לבושות, כמו ציורי היסטוריה, אמנות [[אלגוריה|אלגורית]] ו[[דת]]ית, [[דיוקן|דיוקנאות]], או [[אמנות דקורטיבית]]. אמנם אין הגדרה אחת של [[אמנות יפה]], ישנן תכונות מסוימות המקובלות על רוב ההגדרות. באמנות יפה הנושא הוא לא רק מועתק מן ה[[טבע]], אלא משתנה על ידי ה[[אמן (אמנות)|אמן]] לאובייקט [[אסתטיקה|אסתטי]], בדרך כלל ללא תועלת משמעותית, מטרה מסחרית ([[פרסום]], [[איור]]), או למטרות דקורטיביות בלבד.

יש גם את עניין הטעם האישי; העירום הוא חלק מהתרבות הגבוהה. עם זאת, טעם באמנות איננו סובייקטיבי לחלוטין, אלא כולל קריטריונים של מיומנות ו[[אומן|אומנות]] ביצירת אובייקטים, תקשורת מורכבת של העברת מסרים בצורה לא טריוויאלית, ו[[יצירתיות]]. עבודות שבעבר התקבלו כ[[תרבות גבוהה]], נראות כיום חיקוי או סנטימנטליות, או, בקיצור, [[קיטש]]יות.

==סקירה היסטורית==

[[קובץ:Rodin The bronze age-2.jpg|ממוזער|150px|שמאל|"[[עידן הברונזה]]", מאת [[אוגוסט רודן]] (1876)]]
===פיסול===
בפסלים רבים מהעת העתיקה מוצג הגוף העירום במלואו, כולל איברי המין. דוגמאות לכך הם הפסלים [[אפולו קוטל לטאה]], [[אפולו בלוודרה]], [[גו בלוודרה]], [[הרמס נושא את דיוניסוס התינוק]], [[נושא הרומח]], [[המגרד]] ופסלי [[קורוס]]. לעומתם, בפסל [[ונוס ממילו]] העירום הוא חלקי, מהמותניים ומעלה בלבד, ובפסלים [[אפרודיטה מקנידוס]] ו[[ונוס קפיטולינה]]  שבא בעקבותיו, כף היד מסתירה את אזור המבושים. בפסלי עירום מתקופת ה[[רנסאנס]], כגון [[דוד (דונטלו)|דוד]] של [[דונטלו]] ו[[דוד (מיכלאנג'לו)|דוד]] של [[מיכלאנג'לו]] מוצגים איברי המין, וכך גם בפסל מאוחר יותר, [[עידן הברונזה]] מאת [[אוגוסט רודן]] משנת [[1876]]. אוסף של יותר מ-200 פסלי עירום, של גברים, נשים וילדים, כולם מאת [[גוסטב ויגלנד]], נמצא ב[[פארק ויגלנד]]  שב[[אוסלו]].
עירום מופיע באחדים מפסליו של [[פרננדו בוטרו]], ובהם "[[:commons:File:Botero-El Rapto de Europa (Barajas, Madrid).jpg|חטיפת אירופה]]", המוצב ב[[נמל התעופה מדריד-בראחס]], ו"[[:commons:File:Adam et Ève de Fernando Botero.jpg|אדם וחוה]]", המוצב ב[[מונקו]].

===ציור===
[[קובץ:The Naked Man - Kamal-ol-molk.png|ממוזער|150px|"האיש העירום", ציור של האמן האירני כמאל אל-מולק ]]

====גילוי וכיסוי====
הרישום "[[האדם הוויטרובי]]" מאת [[לאונרדו דה וינצ'י]] הוא תמונה חזיתית של גבר, כולל איבר המין. בציורי עירום פעמים רבות מוסתרים המבושים, לעיתים לכאורה באקראי ולעיתים בכוונה. בציורים "[[ונוס הישנה]]" מאת צייר ה[[רנסאנס]] ה[[איטליה|איטלקי]] [[ג'ורג'ונה]], ו"[[ונוס מאורבינו]] "מאת [[טיציאן]], תלמידו של ג'ורג'ונה, כף ידה של האישה המצוירת שמוטה על מבושיה ומסתירה חלק מהם. בציור "[[הולדת ונוס|הוּלדת ונוס]]" מאת [[סנדרו בוטיצ'לי]] מחזיקה ונוס את שערה הארוך באופן שמסתיר את מבושיה. בציוריו של [[לוקאס קראנאך האב]] נמצאות שתי הגישות: בציור "[[:commons:File:Lucas Cranach d.Ä. - Adam und Eva (Praha).jpg|אדם וחוה]]" מוסתרים מבושיהם באמצעות ענף שמחזיק אדם, ובציור "[[:commons:File:Lucas Cranach the Elder - Venus with Cupid Stealing Honey - Google Art Project.jpg|ונוס וקופידון]]" מוסתרים מבושיה של ונוס באמצעות צעיף שהיא מחזיקה, ואילו בציור אחר של "[[:commons:File:Lucas Cranach d. Ä. - Venus and Cupid with a Honeycomb - WGA05645.jpg|ונוס וקופידון]]" מבושיה גלויים. פער גדול יותר ניכר בציוריו של [[פרנסיסקו דה גויה]]: בשנים 1797–1800 צייר את [[המאחה העירומה]] ולאחריו צייר את [[המאחה הלבושה]]. בציורו של [[ז'אן-אוגוסט-דומיניק אנגר]], "[[המקור (אנגר)|המקור]]"  (הושלם ב-1856) האישה העירומה חשופה, ובציורו של הצייר הצרפתי [[גוסטב קורבה]] משנת 1866, "[[מקורו של העולם]]", חשוף איבר המין לחלוטין ומוצג בפירוט רב. [[ויליאם אדולף בוגרו]] הרבה לצייר ציורי עירום, שבמרביתם אזור המבושים מוסתר בדרכים שונות. דוגמה לכך היא ציורו "נערה מתגוננת מפני ארוס", משנת 1880 בערך, שבו פלג גופה התחתון של הנערה מכוסה בבד כחול. לעומת זאת, בציורו "[[הולדת ונוס (בוגרו)|הולדת ונוס]]" , משנת 1879, ונוס עירומה לחלוטין.

בניגוד לעירום נשי, יש מיעוט יחסי של ציורים עם עירום גברי מלא. הציור [[צעיר עירום יושב על שפת הים]] שצויר בשנת 1835 על ידי
[[ז'אן-איפוליט פלנדרן|פלנדרן]] היה אחד הציורים שהתמקדו ספציפית בעירום גברי, בתקופה שבה הדבר היה פחות מקובל. הוא נחשב כציור עירום למרות שלמעשה אין בו כלל איברי מין.

בציורי העירום של [[אמדאו מודיליאני]] מתחילת [[המאה העשרים]] (ראו בו[[:commons:Category:Paintings of nudes by Amedeo Modigliani|ויקישיתוף]]), כולם של נשים, לעיתים המבושים גלויים ואף מודגשים, ולעיתים מוסתרים בדרכים שונות. עירום נכלל גם באחדים מציוריו של [[פבלו פיקאסו]], כגון "עירום, עלים ירוקים וחזה"  משנת 1932, המציג את מארי-תרז ולטר. סגנונם של ציורים אלה הוא [[סוריאליזם|סוריאליסטי]], ולכן העירום בהם פחות בוטה. ביצירתו של [[טום וסלמן]] "קולז' אמבטיה מס' 3" משנת [[1963]] בולטים שלושה איברים: [[שפתיים]] ורודות, [[פטמה|פטמות]] בצבע תואם ו[[שער ערווה]], אך גם זהו עירום פחות בוטה. ציורי עירום נכללים גם בעבודתם של [[אגון שילה]] ו[[לוסיאן פרויד]].

[[היריון]] אינו נושא נפוץ בציור, ועוד פחות נפוצים ציורי היריון בעירום. ציורו של [[גוסטב קלימט]], "תקווה 1"  משנת [[1903]] מציג תמונת פרופיל של אישה עומדת הנמצאת בהיריון מתקדם ומביטה בצופה.

====רחצה====
[[קובץ:WilliamBouguereau-TheBather-(1879).jpg|ממוזער|150px|שמאל|"הרוחצת", מאת [[ויליאם אדולף בוגרו]] (1879)]]

[[רחצה]], ב[[אמבט]], ב[[ים]] או ב[[נהר]], היא סצנה שבה העירום טבעי ומתבקש, ואכן מופיע בציורים אחדים, ובהם: "[[:commons:File:Jacopo Robusti, called Tintoretto - Susanna and the Elders - Google Art Project.jpg|סוזנה והזקנים]]" מאת [[טינטורטו]] משנת 1556; אחדים מציוריו של [[ויליאם אדולף בוגרו]]: "[[:commons:File:William-Adolphe Bouguereau (1825-1905) - After the Bath (1875).jpg|לאחר הרחצה]]" (1875), [[:commons:File:WilliamBouguereau-TheBather-(1879).jpg|הרוחצת]]" (1879) ו"[[:commons:File:William-Adolphe Bouguereau (1825-1905) - Les Deux Baigneuses (1884).jpg|שתי רוחצות]]" (1884); "[[אישה מתרחצת באמבט]]" מאת [[אדגר דגה]] משנת 1886; "[[המתרחצות הגדולות]]" מאת [[פול סזאן]] משנת 1906; "המתרחצות" מאת [[פייר-אוגוסט רנואר|רנואר]] משנת 1919 ; "עירומה ישובה מייבשת את רגלה" מאת [[פיקאסו]] משנת 1921; "קולז' אמבטיה מס' 3" מאת [[טום וסלמן]] משנת 1963; "מחווה לבונאר" מאת [[פרננדו בוטרו]] משנת 1972. בכל היצירות הללו מוצג עירום נשי. עירום גברי (חלקי) מוצג בציורו של [[ז'אק-לואי דויד]] "[[מות מארה]]" משנת 1793 ובציורו של [[דייוויד הוקני]] "Man in Shower in Beverly Hills" משנת 1964.

====אלים מיתולוגיים====
[[אל]]י [[מיתולוגיה יוונית|המיתולוגיה היוונית]] ו[[מיתולוגיה רומית|המיתולוגיה הרומית]] מופיעים בציורי עירום רבים. במיוחד זכו לכך [[ונוס]], אלת ה[[גן (נוי)|גנים]] וה[[כרם|כרמים]] במיתולוגיה הרומית, שהוקבלה ל[[אפרודיטה]], אלת ה[[אהבה]] וה[[יופי]] ה[[יוונית]], ו[[ארוס]], אל ה[[אהבה]] והתשוקה [[מיניות|המינית]] במיתולוגיה היוונית, שאצל הרומאים נקרא אָמוֹר או קופידון (ראו דוגמאות אחדות בפרק "[[#גילוי וכיסוי|גילוי וכיסוי]]" לעיל).

====ציורי התנ"ך====
[[קובץ:Lucas Cranach the Elder - Adam and Eve - Google Art Project.jpg|ממוזער|150px|שמאל|"אדם וחוה" מאת [[לוקאס קראנאך האב]] (בסביבות [[1538]])]]

בתיאור סיפורם של [[אדם וחוה]] בגן עדן העירום מתבקש, בהתאם לתיאור . ואכן, ציורים רבים מציגים את אדם וחוה עירומים. בציור "[[:commons:File:Tizian 091.jpg|אדם וחוה]]" מאת טיציאן (בסביבות 1550) מוסתרים מבושיהם על ידי ענף הצומח בקרבתם, ובציור "[[:commons:File:Blake Adam and Eve.jpg|אדם וחוה]]" מאת [[ויליאם בלייק]] (1808) מסתיר הנחש את מבושיה של חוה. ה[[פרסקו]] "[[הגירוש מגן עדן]]" מאת [[מזאצ'ו]], הנמצא ב[[קפלת בראנקצ'י]], מציג את חווה מכסה בידיה את איבריה, ואת מערומי אדם גלויים. בסוף המאה ה-17, שלוש מאות שנה אחרי שהתמונה צוירה, הדוכס הגדול של טוסקנה, [[קוזימו השלישי דה מדיצ'י]], ציווה להוסיף עלי תאנה שיכסו את ערוותן של שתי הדמויות. העלים נמחקו כשהתמונה עברה ניקוי ושחזור ב[[שנות ה-80 של המאה העשרים]].

סיפורן של [[בנות לוט]] הוביל לציורי עירום רבים, בהם "[[:commons:File: Albrecht Altdorfer 046.jpg|לוט ובנותיו]]" מאת [[אלברכט אלטדורפר]] (1537), "[[לוט ובנותיו (הנדריק חולציוס)|לוט ובנותיו]]" מאת [[הנדריק חולציוס]] (1616) ו"[[:commons:File: Gustave Courbet - Lot and His Daughters - WGA5455.jpg|לוט ובנותיו]]" מאת [[גוסטב קורבה]] (1844).

סיפור [[דוד ובת שבע]] הוביל אף הוא לציורי עירום אחדים, בהם "[[:commons:File:Jan Massys - David and Bathsheba.JPG|דוד ובת שבע]]" מאת [[יאן מסייס| יאן מַסֵיְיס]] (1562) ו"[[:commons:File:Gerome Bethseba.jpg|בת שבע]]" מאת [[ז'אן-לאון ז'רום]] (1889 בערך).

==הפולמוס סביב הצגת יצירות עירום==
הצגת יצירות עירום ברשות הרבים היא לעיתים נושא שנוי במחלוקת, מטעמי [[צניעות]] או [[דת]].

בשנת 2000 הציעה העיר פירנצה ליצור עותק של הפסל "[[דוד (מיכלאנג'לו)|דוד]]" מעשה ידי [[מיכלאנג'לו]] עבור העיר [[ירושלים]] לרגל חגיגות ה-3,000 לכיבוש העיר על ידי דוד. ההצעה עוררה סערה בירושלים, בייחוד בחוגים ה[[חרדים]] בה, בשל הצגת דוד המלך עירום. לבסוף ניתן עותק של פסל אחר של דוד, לבוש בגדים, הפסל "[[דוד (ורוקיו)|דוד]]" מעשה ידי [[ורוקיו]], והוא מוצב במוזיאון [[מגדל דוד]].

בשנת [[2012]] פרסם המוזיאון הלאומי של סקוטלנד כרזה ובה ציורו מעשה ידי [[פבלו פיקאסו]], "אישה עירומה על כורסה אדומה", כפרסומת לתערוכה "אמנות מודרנית של פיקאסו". אף שבציור זה העירום פחות ריאליסטי מזה שבציורים ממאות קודמות, בטרמינל בשדה התעופה אדינבורו הוסרה הכרזה, בעקבות תלונות של עוברים בו, אך כעבור זמן מה הוחזרה.

פסל של אישה עירומה, מעשה ידי  לזכרה של הפמיניסטית [[מרי וולסטונקראפט]] , שהוצב
ב[[לונדון]] בשנת 2020, עורר ויכוח ציבורי האם הוא דרך ראויה להנצחתה.

==ראו גם==
* [[מודל (אמנות)]]
* [[גבר לבוש, אישה עירומה]]

==לקריאה נוספת==
<div class="mw-content-ltr">
* Kenneth Clark, **The Nude: A Study in Ideal Form**, Princeton University Press, 1956
</div>
==קישורים חיצוניים==

* [https://www.youtube.com/watch?v=oQ7TSjFNiIo זיו רייף על אומנות ועירום - יומן הערוץ הראשון - בעירום מלא], בערוץ [[YouTube]] של [[רשות השידור]]
* 
* [http://www.openu.ac.il/Adcan/adcan50/pages_20-23.pdf מה אומר העירום של חוה אמנו?], באתר [[האוניברסיטה הפתוחה]]
* 
* 
* 
* 
* 
<div class="mw-content-ltr">
* Larissa Bonfante, [http://www.jstor.org/stable/505328 Nudity as a Costume in Classical Art], **American Journal of Archaeology''' 93 (4), October 1989, pp. 543–570
* Ellen Graves, The Nude in Art - a Brief History, University of Dundee, 2003
* Corey Postiglione, The Postmodern Nude, Brad Cooper Gallery, 2003


## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:אמנות חזותית
קטגוריה:עירום באמנות
קטגוריה:ציור
קטגוריה:פסלי עירום